ธปท.ไม่แทรกแซงค่าบาทแม้ผันผวน
ธปท.ชี้ไม่เข้าดูแลค่าเงินบาท แม้จะเคลื่อนไหวผันผวนสูงถึง 5.3% แต่ไม่น่าห่วง เนื่องจากเป็นผลจากปัจจัยในต่างประเทศ
23 ก.ค. 2555

ธปท.ชี้ไม่เข้าดูแลค่าเงินบาท แม้จะเคลื่อนไหวผันผวนสูงถึง 5.3% แต่ไม่น่าห่วง เนื่องจากเป็นผลจากปัจจัยในต่างประเทศ 
นางผ่องเพ็ญ เรืองวีรยุทธ ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) กล่าวว่า ค่าเงินบาทเคลื่อนไหวผันผวน กลับมาอ่อนค่าอยู่ที่ระดับ 31.70 -31.80 บาทต่อเหรียญสหรัฐฯ คาดว่าเป็นผลมาจากปัจัยในต่างประเทศ กรีซและยุโรป ส่งผลให้เคลื่อนไหวแข็งค่าขึ้นและอ่นค่าลงได้ แต่ไม่น่าห่วง เพราะส่วนหนึ่งเงินบาทอ่อนค่าลงไป เพราะมีบริษัทไทยนำเงินไปลงทุนโดยตรงในต่างประเทศเพิ่มขึ้นด้วย โดยในปัจจุบันเงินบาทมีค่าความผันผวนที่ระดับ 5.3% แต่ไม่น่ากังวล เพราะก่อนหน้านี้ค่าเงินบาทเคยผันผันมากกว่านี้อยู่ที่ระดับ 7-8% ส่วนใหญ่เป็นผลจากปัจจัยในต่างประเทศ 
"ค่าเงินบาทช่วงนี้ยังไม่มีอะไร มีแข็ง มีอ่อน วิ่งอยู่ระดับนี้ เพราะต่างประเทศโดยเฉพาะยูโรยังมีปัญหา เงินทุนต่างชาติยังมีไหลเข้าตราสารหนี้ของไทยตลอด ส่วนตราสารทุนมีเข้ามีออกบ้างเป็นช่วงๆ แต่เงินทุนต่างชาติก็ไหลเข้ามาไทยเรื่อยๆ ดังนั้น เมื่อมีบริษัทไทยขนาดใหญ่ไปซื้อลงทุนกิจการในต่างประเทศ ก็ทำให้เงินไหลออก แต่เป็นเรื่องดี ช่วยสร้างสมดุลเงินทุนเคลื่อนย้าย เงินบาทจึงอ่อนค่าลงมาบ้าง แต่ไม่น่าห่วง ธปท.ไม่จำเป็นต้องเข้าไปดูแลอะไรเป็นพิเศษ"นางผ่องเพ็ญกล่าว